Scarlett - almal se liefling
JY LEES NOU Scarlett - almal se liefling
Scarlett Johansson is een van Hollywood se gewildste aktrises, maar sy's ook die eerste keuse van talle top-handelsmerke
Sy is pas aangewys as die gesig van Dolce & Gabbana se eerste grimeerreeks, The Make Up (nie in Suid-Afrika beskikbaar nie). Haar vermoë om soos 'n verkleurmannetjie gemaklik die rol van onskuldige skoonheid én super-sexy verleidster te speel, het haar die eerste keuse gemaak vir dié advertensie-veldtog.
Ook as die gesig van L'Oréal se haarkleur- en grimeerreekse het sy vir 'n toename in verkope gesorg. En in 2007 en 2008 het sy dieselfde gedoen vir Louis Vuitton se handsak- en bykomstighede-reekse. Kan jy glo sy's net 24 jaar oud! Sy's tans besig met die verfilming van Iron Man 2 met onder meer Robert Downey Jr. en Gwyneth Paltrow.